ابن نجار فتوحی

تقی الدین ابو البقاء محمد (898ھ – 18 صفر 972ھ / 1492ء – 1564ء) بن احمد بن عبد العزیز بن علی بن ابراہیم بن رشد فتوحی مصری حنبلی "اور انھیں مختصراً ابن النجار یا ابن النجار الفتوحي کہا جاتا ہے ، وہ ایک مصری حنبلی فقیہ تھے اور قاضیوں میں سے تھے۔ امام شعرانی نے کہا: 'میں نے ان کی صحبت چالیس سال تک اختیار کی، لیکن ان میں کوئی ایسی چیز نہیں دیکھی جو انھیں عیب دار کرے اور نہ میں نے کسی کو ان سے زیادہ شیریں گفتار اور اپنے ہم نشین کے ساتھ زیادہ مؤدب دیکھا۔'"ابن النجار، تقي الدين المكتبة الشاملة. وصل لهذا المسار في 1 مايو 2016 
 حالات زندگی 
ابن نجار فتوحی قاہرہ، مصر میں پیدا ہوئے۔ وہیں پرورش پائی اور فقہ کی تعلیم اپنے والد شهاب الدين ابن النجار اور دیگر اساتذہ سے حاصل کی۔ انھوں نے فقہ میں مہارت حاصل کی اور علم و فہم میں ترقی کی۔ فقہ امام احمد میں مہارت حاصل کرنے کے بعد، والد کے انتقال کے بعد ان کی علمی میراث انہی تک پہنچ گئی۔

ابن نجار نے شام کا سفر کیا اور کچھ وقت وہاں قیام کیا، پھر واپس مصر آئے اور اپنے والد کے بعد مصر میں فتویٰ دینے اور تدریس کے فرائض سنبھال لیے۔ والد نے انھیں قضا (عدالت) میں اپنا نائب بھی بنایا۔ بلوغت سے قبل حج کیا اور فرض حج 955ھ میں ادا کیا۔
واپسی کے بعد فتویٰ اور تدریس میں مشغول رہے۔ ان کا قلم ان کی زبان سے زیادہ خوبصورت تھا اور فتاویٰ کے لکھنے میں انھیں مہارت حاصل تھی۔ عبد القادر جزیری اور دیگر طلبہ نے ان سے استفادہ کیا۔ والد کے بعد انھوں نے امام احمد کے مذہب کی تفہیم و توضیح اور اس کی تدوین و ترویج میں اپنی زندگی صرف کردی، یہاں تک کہ اللہ تعالیٰ نے انھیں اپنے پاس بلا لیا۔شذرات الذهب : 390/8 وسماه أحمد، وذكر وفاته في حدود سنة 979 هـالنعت الأكمل: ١٤١السحب الوابلة : ٨٥٤/٢المدخل لابن بدران: ٤٤٠رفع النقاب عن تراجم الأصحاب: ٣٥٤مختصر طبقات الحنابلة للشطي: ٩٦الأعلام للزركلي: ٦/٦معجم المؤلفين: ٢٧٦/٨
 تصانیف 
ابن النجار الفتوحي کی اہم تصانیف درج ذیل ہیں:
 . منتهى الإرادات: فقہ حنبلی کے فروعی مسائل پر مبنی ایک جامع کتاب، جو متاخرین کے لیے مرجع ہے۔
 . معونة أولي النهى شرح المنتهى: منتهى الإرادات کی مفصل شرح، جس میں المقنع اور التنقيح المشبع کو یکجا کیا گیا ہے۔
 . مختصر التحرير: فقہی مسائل پر ایک مختصر کتاب۔
 . شرح الكوكب المنير: اصول فقہ کی کتاب الكوكب المنير کی شرح۔
 شرح الكوكب المنير.

 حوالہ جات 

زمرہ:1564ء کی اموات
زمرہ:1492ء کی پیدائشیں
زمرہ:فقہا
زمرہ:سنی علماء اسلام
زمرہ:سلفی شخصیات
زمرہ:اثری شخصیات
زمرہ:حنابلہ
زمرہ:نقائص حوالہ: جلد پیرامیٹر کی طویل قدر
زمرہ:898ھ کی پیدائشیں
زمرہ:972ھ کی وفیات